Коригиране на текст.
Текст може да проверите за правописни и пунктуационни грешки по три начина:
1. Пишете текста директно в десния панел. Грешните думи се оцветяват в червено или в розово, ако започват с главна буква.
2. Копирайте текст в клипборда. Текстът се появява в десния панел, като грешните думи са оцветени. Проверката на клипборда работи само ако чекбоксчето "Клипборд" e включено.
3. С мишката влачете и пуснете (Drag and Drop) в десния панел текстов файла, който ще коригирате или отворете файла от менюто "Файл" => "Отвори". Това може да бъде обикновен ANSI файл, както и UTF-8 файл. Ако файлът е UTF-8, при последващо съхранение след редакцията се запазва оригиналният 3-байтов хедър, ако има такъв, както и оригиналният край на ред (CRLF, LF или CR). Дори при липса на хедър, програмата прави кратък анализ на текста и ако разпознае UTF-8 файл го декодира като такъв.
Показва се прозорец в два панела. В десния панел е текста, а след 10-20 секунди работа (при ~ 100'000 думи / 1MB текст) в левия панел се появява сортиран списък с всички непознати думи и до всяка дума число, показващо броя на срещанията. В списъка се прави разлика между малки и главни букви, тоест ако една и съща непозната дума в текста се среща написана и с главна, и с малка буква, тази дума фигурира два пъти в списъка със съответния брой срещания. Най-често срещаните непознати думи са най-отгоре в списъка. Непознатите думи, които са с главни букви, са оцветени в розово. Обикновено това са различни собствени имена и не са правописни грешки. Непознатите думи с малки букви са червени и се открояват от останалите. Обикновено това са правописните грешки, които ни интересуват, освен ако думата е термин или е достатъчно рядка и затова все още не фигурира в списъка с познати словоформи.
Кликнете в левия панел върху непозната дума от списъка, за да скролирате текста в десния панел до желаната дума. Думата в текста се избира автоматично. Ако една и съща непозната дума се среща повече от веднъж в текста, всяко следващо кликване върху непозната дума в левия списък скролира текста до следващото срещане на думата.
Правописна корекция правите чрез кликване върху едно от предложенията за корекция, посочени до непознатата дума. Предложенията за корекция са разделени със символа "|". Ако непознатата дума се среща повече от веднъж в текста, всяко следващо кликване върху предложението коригира думата и автоматично скролира текста да следващото срещане на думата. Така ако една и съща дума е сгрешена 5 пъти, просто кликвате 5 пъти върху предложението, като преди всяко кликване поглеждате вдясно скролирания текст, за да проверите дали това е корекцията, която искате да направите. След края на всяка корекция думата, която сте коригирали, се оцветява в сиво в списъка, за да покаже, че вече е коригирана. Коригираните думи в текста се оцветяват в зелено.
Ако за дадена дума няма посочено предложение (no suggestions), текста коригирате ръчно директно в десния панел. Другият начин е да кликнете в левия панел върху "no suggestions" до непознатата дума. Текстът "no suggestions" се заменя с оригиналната дума, след което махате отметката "Active" и редактирате оригиналната дума. След редакцията включвате отметката отново. Единствената разлика между двата начина е, че при директно редактиране на текста в десния панел, корекцията не се добавя в логфайла, който се генерира при съхраняване на коригирания файл.
След като редактирате целия текст, с десния клавиш на мишката отваряте контекстното меню и избирате "Save all as an UTF-8 file" или "Save all as an ANSI file", за да запишете във файл със съответния формат. Форматът UTF-8 е универсален, тъй като запазва всички "нестандартни" символи, които се срещат в оригиналния текстов файл. Заедно с коригирания файл се генерира и log файл с корекциите, които сте направили.
При нужда може да запазите коригирания текст заедно с оцветяването като RTF файл. Коригирания файл може да отворите с произволен текстов редактор (Word, OpenOffice и т.н.), за да го редактирате допълнително или да го запишете в друг формат.